Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8188

b) A 2. cikk (3) bekezdése a következő f a) ponttal egészül ki: „f a) a Viiniglögi/Vinglögg Kizárólag vörös- vagy fehérbor és cukor felhasználásával készült ízesített ital, amelyet főként szegfűszeggel és/vagy fahéjjal ízesítettek. Ha az italt fehérborból készítették, akkor a »Viiniglögi/Vinglög« kereskedelmi megnevezést a »fehérborból készült« szóval kell kiegészíteni.” 9. 392 R 2333: A Tanács 1992. július 13-i 2333/92/EGK rendelete a pezsgő és a habzóbor megnevezésére és kiszerelésére vonatkozó általános szabályok megállapításáról (HL L 231. szám, 1992.8.13., 9. o.). A 6. cikk (6) bekezdése első albekezdésének a) pontja helyébe a következő szövegrész lép: „a) a »Winzersekt« kifejezést a Németországban előállított, a »Hauersekt« kifejezést pedig az Ausztriában előállított m.t. minőségi pezsgőkre kell fenntartani, amelyek mindegyikét: – ugyanabban a borászati gazdaságban – beleértve a termelői csoportokat is – termelt szőlőből állították elő, amelyben az 5. cikk (4). bekezdése szerinti termelő az m.t. minőségi pezsgők gyártására szánt szőlőből bort készít, – az első francia bekezdésben említett termelő értékesítette és forgalmazta olyan címkével ellátva, amely jelöli a borászati gazdaságot, a szőlőfajtát és az évjáratot.” VIII. Juh- és kecskehús 1. 385 R 3643: A Tanács 1985. december 19-i 3643/85/EGK rendelete az 1986-tól a juh- és kecskehús ágazatban egyes harmadik országokra alkalmazandó behozatali szabályokról (HL L 348. szám, 1985.12.24., 2. o.); legutóbb módosította: – 392 R 3890: A Bizottság 1992. december 28-i 3890/92/EGK rendelete (HL L 391. szám, 1992.12.31., 51. o.). Az 1. cikk (1) bekezdéséhez tartozó a) lábjegyzet szövegéből az „Ausztria” szót el kell hagyni. 2. 389 R 3013: A Tanács 1989. szeptember 25-i 3013/89/EGK rendelete a juh- és kecskehús piacának közös szervezéséről (HL L 289. szám, 1989.10.7., 1. o.); legutóbb módosította: – 394 R 0233: Az 1994. január 24-i 233/94/EK rendelet (HL L 30. szám, 1994.2.3., 9. o.). A rendelet a következő cikkel egészül ki: „5e. cikk

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes